**Ministru kabineta noteikumu projekta “Grozījumi Ministru kabineta 2016. gada 20. decembra noteikumos Nr. 827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | **Projekta galvenais mērķis ir nodrošināt likumā “Par reglamentētajām profesijām un profesionālās kvalifikācijas atzīšanu” noteiktās tiesības atzīt profesionālo kvalifikāciju daļā no reglamentētās profesijas profesionālajām darbībām, kā arī noteikt kārtību kvalifikācijas atzīšanas lēmumu pieņemšanai reglamentēto profesiju veselības aprūpes jomā specialitātēs.**Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2016. gada 20. decembra noteikumos Nr. 827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā”” (turpmāk – noteikumu projekts) izstrādāts saskaņā ar likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 36. panta 4., 8. un 13. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Spēkā ir Ministru kabineta 2016. gada 20. decembra noteikumi Nr. 827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā”” (turpmāk – noteikumi Nr. 827). 2018. gada 21. jūnijā pieņemts likums “Grozījumi likumā “Par reglamentētajām profesijām un profesionālās kvalifikācijas atzīšanu”” (turpmāk – reglamentēto profesiju likuma grozījumi), kurā ir mainītas vairākas tiesību normas attiecībā uz profesionālās kvalifikācijas atzīšanu. Tādēļ noteikumi Nr. 827 tikai daļēji atbilst reglamentēto profesiju likuma prasībām un tos nepieciešams grozīt.  Ja noteikumu projekts netiks pieņemts, pastāv risks, ka normatīvā regulējuma trūkuma dēļ profesionālās kvalifikācijas atzīšanas pretendenti nevarēs izmantot savas tiesības atzīt savu profesionālo kvalifikāciju un uzsākt profesionālo darbību reglamentētajā profesijā Latvijā.  Noteikumu projekta mērķis ir aktualizēt noteikumus Nr. 827, lai nodrošinātu to atbilstību reglamentēto profesiju likumā noteiktajām tiesību normām.  Reglamentēto profesiju likuma grozījumi paredz jaunu kārtību profesionālo kvalifikāciju atzīšanai ārsta, zobārsta, māsas vai ārsta palīga profesiju pamatspecialitātē, apakšspecialitātē un papildspecialitātē, t.i. tajos ir noteikts, ka pretendēt uz profesionālās kvalifikācijas atzīšanu ārsta, zobārsta, māsas un ārsta palīga profesijas pamatspecialitātē, apakšspecialitātē vai papildspecialitātē, piemērojot vispārējo profesionālās kvalifikācijas atzīšanas sistēmu, var persona ar atzītu profesionālo kvalifikāciju ārsta, zobārsta, māsas vai ārsta palīga profesijā un persona, kas attiecīgajā profesijā ieguvusi izglītību un profesionālo kvalifikāciju apliecinošu dokumentu saskaņā ar reglamentēto profesiju likuma 10., 12. vai 14. pantu, 36. panta 5. vai 6. punktu vai Eiropas Savienības tieši piemērojamiem normatīvajiem aktiem. Saskaņā ar Ārstniecības likumu, lai iegūtu tiesības strādāt ārsta, zobārsta, māsas vai ārsta palīga profesiju pamatspecialitātē, apakšspecialitātē un papildspecialitātē, personai vispirms ir jāiegūst profesionālā kvalifikācija attiecīgi ārsta, zobārsta, māsas vai ārsta palīga profesijā. Atbilstoši divpakāpju procesam profesionālās kvalifikācijas iegūšanā ir pamats noteikt divpakāpju procesu arī profesionālās kvalifikācijas atzīšanā, jo būtībā ir jāizvērtē divi atsevišķi profesionālās kvalifikācijas iegūšanas gadījumi. Noteikumu projekts nosaka, ka pretendentam šādos gadījumos ir jāiesniedz izglītību un profesionālo kvalifikāciju apliecinošie dokumenti gan profesijā, gan specialitātē. Tā kā specialitātes iegūšanas priekšnoteikums ir profesionālā kvalifikācija profesijā, ir pamatoti iesniegumu profesionālās kvalifikācijas atzīšanai specialitātē izskatīt pēc tam, kad ir atzīta profesionālā kvalifikācija profesijā. Vienlaicīgi ir jāņem vērā, ka pretendents var būt ieguvis tādus profesionālo kvalifikāciju apliecinošus dokumentus, kuru pārbaude ir vienkārša procedūra un šādā gadījumā nav iemesla kavēt pretendenta iesnieguma izskatīšanu profesionālās kvalifikācijas atzīšanai gan profesijā, gan specialitātē. Šāds gadījums varētu būt, piemēram, ja persona ir ieguvusi ārsta kvalifikāciju 6 gadus ilgās studijās Latvijas Universitātē, pēc tam turpinājusi rezidentūras studijas ārvalstīs un ieguvusi ārsta specialitāti, kuras atzīšanai Latvijā piemēro vispārējo profesionālās kvalifikācijas atzīšanas sistēmu. Līdz ar to noteikumu projekts paredz, ka pretendenta iesniegums profesionālās kvalifikācijas atzīšanai specialitātē tiek izskatīts tikai gadījumos, ja par personas profesionālo kvalifikāciju profesijā nav šaubu, t.i., gadījumos:1) ja persona profesionālo kvalifikāciju ir ieguvusi Latvijā,2) ja personai ir izglītību un profesionālo kvalifikāciju apliecinošie dokumenti, kuriem piemēro speciālo profesionālās kvalifikācijas atzīšanas sistēmu,3) ja persona uzrāda profesionālās kvalifikācijas atzīšanas Latvijā izdotu apliecību,4) ja persona, kas profesionālo kvalifikāciju ieguvusi trešajā valstī, uzrāda iegūtas profesionālās kvalifikācijas atzīšanas apliecību, kas izdota Eiropas Brīvās tirdzniecības asociācijas dalībvalstī, kā arī dokumentu, kas apliecina ne mazāk kā trīs gadu ilgu praktiskā darba pieredzi šajā valstī. Pārējos gadījumos tiek izskatīts pretendenta iesniegums profesionālās kvalifikācijas atzīšanai profesijā un pēc pozitīva lēmuma var turpināties profesionālās kvalifikācijas atzīšana specialitātē.  Reglamentēto profesiju likuma grozījumi reglamentēto profesiju likuma 57. pantā noteic lēmumu veidus, ko var pieņemt institūcija, kas izsniedz profesionālās kvalifikācijas atzīšanas apliecības (turpmāk – atzīšanas institūcija), tai skaitā atzīt profesionālo kvalifikāciju attiecībā uz daļu no reglamentētās profesijas profesionālajām darbībām. Šādu iespēju nosaka Eiropas Parlamenta un Padomes 2005. gada 7. septembra Direktīva [2005/36/EK](http://eur-lex.europa.eu/eli/dir/2005/36?locale=LV) par profesionālo kvalifikāciju atzīšanu (turpmāk – direktīva 2005/36/EK). Vispārējie principi, atzīstot profesionālo kvalifikāciju attiecībā uz daļu no reglamentētās profesijas profesionālajām darbībām, ir tādi paši, kā atzīstot profesionālo kvalifikāciju profesijā, proti, var tikt pieņemt lēmums profesionālo kvalifikāciju atzīt, neatzīt vai arī noteikt papildu prasības. Noteikumu projekts paredz vairākas profesionālās kvalifikācijas atzīšanu regulējošās tiesību normas attiecināt arī uz gadījumiem, kad pretendents vēlas profesionālo kvalifikāciju atzīt attiecībā uz daļu no reglamentētās profesijas profesionālajām darbībām.  Noteikumu projekts nosaka, ka iesniegumā profesionālās kvalifikācijas atzīšanai Latvijas Republikā reglamentētā profesijā ir jānorāda informācija par profesionālās kvalifikācijas atzīšanu daļā, ja pretendents vēlas atzīt profesionālo kvalifikāciju daļā no šīs profesijas profesionālajām darbībām. Noteikumu projekts paredz, ka šādā gadījumā informācijas institūcijas pienākums ir pārliecināties, vai pretendenta mītnes valstī attiecīgo daļu no reglamentētās profesijas profesionālajām darbībām var veikt nošķirti no pārējām šajā profesijā veicamajām darbībām. Atzīšanas institūcija, izvērtējot pretendenta iesniegumu, ņem vērā, vai ir iespējams attiecīgo daļu no reglamentētās profesijas profesionālajām darbībām objektīvi nošķirt no pārējām profesijā veicamajām darbībām, un, ja tas nav iespējams, profesionālā kvalifikācija attiecībā uz daļu no reglamentētās profesijas profesionālajām darbībām netiek atzīta saskaņā ar reglamentēto profesiju likuma 45. panta septītās daļas 3. punktu. Pozitīva lēmuma gadījumā profesionālās kvalifikācijas atzīšanas apliecībā ir jābūt skaidri norādītam, attiecībā uz tieši kādu daļu no reglamentētās profesijas profesionālajām darbībām ir atzīta pretendenta profesionālā kvalifikācija.   No 2018. gada 25. maija personas datu aizsardzības jomā piemēro Eiropas Parlamenta un Padomes regulu (ES) Nr. 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula), kas nosaka vienotus personas datu apstrādes principus Eiropas Savienībā. 2018. gada 5. jūlijā ir stājies spēkā Fizisko personu datu apstrādes likums, kas paredz, ka spēku zaudē Fizisko personu datu aizsardzības likums. Noteikumu projekts paredz atbilstošu precizējumu noteikumos Nr. 827.  Reglamentēto profesiju likuma grozījumi vairākas reglamentētās profesijas izslēdz no reglamentēto profesiju saraksta. Atbilstoši tam ir precizēts to profesiju saraksts, attiecībā uz kurām informācijas institūcija pārliecinās, vai par pretendentu informācijas sistēmā ir publicēta informācija par šai personai ierobežotām vai liegtām tiesībām veikt profesionālo darbību citā Eiropas Savienības dalībvalstī vai Eiropas Ekonomikas zonas valstī, izslēdzot reitterapeita un reitterapeita asistenta profesijas. Tā kā mūsdienās daudzās reglamentētajās profesijās raksturīga ir pastāvīga turpmākizglītība, kura var būt ne tikai formālā izglītība, bet arī neformālā vai gūta profesionālajā pieredzē, noteikumu projekts nosaka, ka atzīšanas institūcijai, pieņemot lēmumu par profesionālās kvalifikācijas atzīšanu, ir jāņem vērā arī pretendenta profesionālajā pieredzē iegūtās zināšanas, apgūtā tālākizglītība un profesionālās pilnveides izglītība. Direktīva 2005/36/EK attiecas arī uz Eiropas Ekonomiskās zonas valstīm un Šveici, tādēļ īslaicīgus pakalpojumus Latvijas Republikā reglamentētās profesijās var sniegt arī personas no Islandes Republikas, Norvēģijas Karalistes un Lihtenšteinas Firstistes un Šveices Konfederācijas. Līdz ar noteikumu projekta pieņemšanu Latvijas Republikas tiesību aktos tiks nodrošināts tiesiskais pamats, lai varētu īstenot praksē direktīvā 2005/36/EK noteiktās tiesības atzīt profesionālo kvalifikāciju attiecībā uz daļu no reglamentētās profesijas profesionālajām darbībām. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz1) informācijas institūcijām saskaņā ar Ministru kabineta 2017. gada 19. septembra noteikumiem Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” (turpmāk – noteikumi Nr. 556),2) atzīšanas institūcijām saskaņā ar noteikumiem Nr. 556, 3) personām, kas ieguvušas profesionālo kvalifikāciju Eiropas Savienības dalībvalstīs un Eiropas Brīvās tirdzniecības asociācijas dalībvalstīs un pretendē uz profesionālās kvalifikācijas atzīšanu attiecībā uz daļu no Latvijas Republikā reglamentētās profesijas profesionālajām darbībām, 3) personām, kas ieguvušas profesionālo kvalifikāciju ārvalstīs un pretendē uz profesionālās kvalifikācijas atzīšanu ārsta, zobārsta, māsas un ārsta palīga profesijas pamatspecialitātē, apakšspecialitātē vai papildspecialitātē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti | Jāizstrādā grozījumi Ministru kabineta 2006. gada 6. jūnija noteikumos Nr. 460 “[Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām](https://m.likumi.lv/ta/id/137108-noteikumi-par-specialitasu-apaksspecialitasu-un-papildspecialitasu-sarakstu-reglamentetajam-profesijam)”, precizējot reglamentēto profesiju specialitātes saskaņā ar reglamentēto profesiju likuma grozījumiem. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektiem tiek pārņemtas direktīvas 2005/36/EK tiesību normas |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2005/36/EK  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīva 2005/36/EK, 4.f pants | Noteikumu projekta 1., 2., 4., 5., 10., 11., 12., 13., 14., 15., 17., 19., 20.punkts | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts ministrijas tīmekļa vietnē pēc to izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Latvijas Ārstu biedrība piedalījās reglamentēto profesiju likuma grozījumu izstrādē attiecībā uz kārtību profesionālās kvalifikācijas atzīšanai ārsta, zobārsta, māsas un ārsta palīga profesijas pamatspecialitātē, apakšspecialitātē vai papildspecialitātē.Citi sabiedrības pārstāvji var sniegt viedokli par projektu, kas publicēts ministrijas tīmekļa vietnē.  |
| 3. | Sabiedrības līdzdalības rezultāti | Latvijas Ārstu biedrības viedoklim atbilstošie reglamentēto profesiju likuma grozījumi ir priekšnoteikums noteikumu projektā paredzētajām tiesību normām.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Informācijas institūcijas,atzīšanas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institucionālo struktūru, kā arī iesaistīto institūciju funkcijas un cilvēkresusrus.  |
| 3. | Cita informācija | Nav. |

Izglītības un zinātnes ministra vietā

– labklājības ministrs

 Jānis Reirs

Vīza:

 Valsts sekretāre Līga Lejiņa

I.Stūre, 67047899

Inese.Sture@izm.gov.lv